Langenhoven verloor ‘legende’ | Rekord Moot
Langenhoven verloor ‘legende’
Na ’n lang stryd teen kanker, is ‘n geliefde onderwyser van Hoërskool Langenhoven oorlede. February 17, 2016 Corlia Kruger
Na ’n lang stryd teen kanker, is Hoërskool Langenhoven se geliefde “Juffrou Visser” op die ouderdom van 44 dood.
Leerlinge en onderwysers het op 2 Februarie hartseer van Lizeth Visser (neé Kapp) afskeid neem.
“Sy het 22 jaar gelede haar loopbaan by die skool begin,” vertel skoolhoof Becka de la Port.
“Sy het aanvanklik Noord-Sotho aangebied en het later jare as senior onderwyser Afrikaans gegee.”
Visser het netbal afgerig en onderwyers en vriende sê sy was baie betrokke by sportaktiwiteite.
“Sy was ’n fantastiese mentor. Sy het geglo in die leerlinge en hul vermoë om sukses te behaal,” sê De la Port.
Oudleerlinge het op sosiale media eer aan Visser betoon en haar onthou as die onderwyser wat ’n besondere ‘impak’ op hul lewens gehad het.
“Jaar in en jaar uit het sy vir haar leerlinge Kringe in die bos en gedigte gelees, en ons geleer om vir ons taal lief te wees,” vertel Isabé Botes, ’n goeie vriendin van Visser.
Visser laat haar familie en twee jong skoolgaande dogters agter.
SHARE More by Corlia KrugerMan se hondekind oorleef ongelukPoliceman killed in the northBejaarde Moot-vrou sterf na aanvalPolice arrest 217Man and dog in accident	Homes
Recommended Story	Driver dies in vehicle fire on N1